Аинфекционист омикрон-штамм еиҳа ишьҭызкаауа ркатегориа далацәажәеит
12:45 25.01.2022 (ирҿыцуп: 19:32 25.01.2022)
Аԥсны иазгәаҭоуп 30 омикрон-штамм хҭыс. Ишдыру аиԥш ари авариант коронавирус егьырҭ аштаммқәа раасҭа иласны ирылаҵәоит.
АҞӘА, ажьырныҳәа 25 - Sputnik. COVID-19 уаанӡа измыхьцыз дарбанызаалак акоронавирус омикрон-штамм еиҳа ишьҭикаауеит, абри атәы РИА Новости иазеиҭеиҳәеит Роспотребнадзор аепидемиологиа ЦНИИ аҭҵаарадырратә усураз адиректор ихаҭыԥуаҩ, УАА алахәыла-корреспондент Александр Горелов.
"COVID-19 уаанӡа измыхьцыз дарбанызаалак акоронавирус омикрон-штамм еиҳа ишьҭикаауеит ", — иҳәеит иара.
Горелов иазгәеиҭеит икьыԥхьу адыррақәа рыла иҟоуп агәаанагара SARS-CoV-2 егьырҭ авариантқәа раасҭа ари аштамм марианы иухугоит ҳәа. Аха аҿкыра алаҵәашьа ахәышәтәырҭақәа рахь анеира еиҵанатәуам ҳәа иунарбоит.
Уаанӡа аинфекционист агәҽанҵара ҟаиҵахьан COVID-19 змоу ахәыҷқәа акоронавирус аҽеиҭакра ашьҭахь 10-11 процент рҟынтә 15 процент ихалеит ҳәа.
24 Ажьырныҳәа, 11:46
Акоронавирус омикрон-штамм, B.1.1.529, аарԥшын Ботсванеи Аладатәи Африкеи абҵарамзазы. Аҟазауаа ишырҳәо ала, иара шьҭыркаар рылшоит ачымазара зхызгахьоугьы, алаҵа ҟазҵахьоугьы. Иара акыр еиҳа иццакны ирылаҵәоит авариант "дельта" аасҭа. Аштамм азгәарҭахьеит 110 тәыла рҿы, Аԥсынгьы абрахь иналаҵаны.